Toshkentda ichimlik suvi va kanalizatsiya xizmatlari uchun narxlar nega oshirilmoqda? «Toshkent shahar suv ta'minoti» izoh berdi

Qayd etilishicha, suv ishlab chiqarish tannarxi amaldagi narx bilan mutanosib emas.
«Bugungi kunda korxona tomonidan 1 kub metr suv ishlab chiqarish uchun 372 so‘m sarflanmoqda. Ko‘rinib turibdiki, tannarxning o‘zi aholi uchun hisoblangan 1 kub metr ichimlik suvi narxidan (310 so‘m) 62 so‘mga qimmat.
Shu kabi omillar sabab Toshkent shahar suv ta'minoti» MChJ 2019 yilda 58,8 mlrd.so‘m hamda 2020 yilning 8 oyida 21,3 mlrd. so‘m zarar ko‘rdi», - dedi «Toshkent shahar suv ta'minoti» MChJ direktori Maqsud Abbosxonov.
Shuning uchun tizim va tarmoqlarning eskirganligi tufayli suv ta'minotida uzilishlarning oldini olish, ichimlik suvi va kanalizatsiya xizmatlarining sifatini oshirish bo‘yicha 2021 yilga rejalashtirilgan tadbirlarni inobatga olgan holda yangi tariflar bo‘yicha takliflar tayyorlangan.
«Toshkent shahar suv ta'minoti» MChJ direktorining iqtisodiy masalalar bo‘yicha direktor o‘rinbosari Ilhom Tolipov taklif etilayotgan yangi narx (tarif)lar evaziga 2021 yilda quyidagi ishlar amalga oshirilishini ma'lum qildi:
“Boshqa kommunal xizmatlar narxi barcha hududlar uchun bir xil miqdorda, ichimlik suvi esa o‘sha hududning suv yetkazib berishdagi geografik joylashuvi, unga ketadigan sarf-xarajatlardan kelib chiqib belgilanadi. Toshkent shahri suv narxi eng arzon bo‘lgan hududlardan hisoblanadi. Poytaxtdagi iste'molchilar uchun markazlashgan ichimlik suvining 1 litri narxi amaldagi 31 tiyin o‘rniga 50 tiyinga oshishi kutilmoqda”, - deya «Toshkent shahar suv ta'minoti» MChJ direktorining so‘zlarini keltirmoqda Kun.uz muxbiri.